盧龍雲

盧龍雲（），字少從，號起溟，廣東廣州府南海縣人，軍籍，明朝政治人物。

 生平 
萬曆四年（1676年）丙子科廣東鄉試第三十六名，萬曆十一年（1583年）癸未科會試第二百九十二名，登三甲第一百六十三名進士。本年授廣西馬平縣知縣，十七年補邯鄲縣，改霸州判官，二十一年升臨朐知縣，丁憂歸。二十五年補長樂縣知縣，以鲠直忤权要，二十九年考察降用，三十三年降補江西布政司檢校，三十四年升南京刑部照磨，三十六年升南大理寺評事，三十八年升户部四川司主事，四十一年升员外郎，四十二年管揚州鈔關，本年升郎中，四十三年（1615年）六月升貴州參議。以劳成病，卒于官。所著有《四留堂稿》诸书，祀乡贤《广东通志》：卢龙云，字少从，南海人。生有异徵，幼而颖悟。万厯丙子举于乡。癸未成进士，授马平知县。清隐占，汰浮冗，田赋获免二千馀石。补邯郸令，治行为诸郡邑冠，复补长乐。邑苦洪潦，龙云创浚陈唐港圳，抵海三千馀丈，疏导濵岩湖七十二洋总流。以鲠直忤权要，左迁江右藩幕，寻转南大理、晋户部员外郎，出榷扬州，擢贵州参议。时苗仲猖獗，甫下车，即访苗情，条其欵要于巡抚，时往来溪中，竭力慰谕，以劳成病，卒于官。巡抚疏其功，有白金文绮之赐。龙云藴藉和平，虽遭折挫无几微，少见顔色。事亲以孝闻，嗜学至老不倦。所著有《四留堂稿》诸书，祀乡贤。。

 家族 
曾祖盧英；祖父盧汴；父盧寵。母李氏。具慶下。弟龍霄、龍雨。

参考文献

Category:盧姓
Category:南海人
Category:明朝马平县知县
Category:明朝邯郸县知县
Category:明朝临朐县知县
Category:明朝长乐县知县
Category:明朝南京大理寺评事
Category:明朝户部员外郎
Category:明朝贵州布政使司参议